****

**Почивки на остров Тинос с остров Миконос**

**8 дни/ 7 нощувки/ 7 закуски/ 7 вечери**

**Маршрут:** София – Кулата – Лариса – Ламиа – Рафина – остров ТИНОС – остров МИКОНОС – София

**1 ден/ София – остров Евия**

Отпътуване от София в 7.00 ч от площад “ Александър Невски “ по маршрут София – Солун – остров Евия **(750 км.)**. Настаняване в хотел. Свободно време. Вечеря. **Нощувка.**

**2 ден/ остров Евия – Рафина – остров Тинос**

Закуска. Рано сутринта отпътуване за пристанище Рафина, откъдето с ферибот ще се отправим към остров Тинос (около 4 часа път). Пристигане около обяд.

Обиколка на столицата **Тинос** (Хора) около 2 часа. Ще посетим величествената църква „Панагия Евангелистрия“ - дом на чудотворната икона изобразяваща Благовещение. Местният музеи съхранява творби на местни скулптори и художници, а картинната галерия пази произведения на майсторите от Йонийската школа. Тези от вас, които желаят, могат да посетят археологическия музей на Тинос, в който може да видите слънчев часовник от 1-ви век пр. Хр. и множество скулптурни находки от светилището на Посейдон и Амфитрита. Настаняване в хотел 4\*. Свободно време за почивка. Вечеря. Нощувка.

**3 ден/ обиколка на остров Тинос (времетраене около 4 часа )**

Закуска. По желание и срещу допълнително заплащане **обиколка на острова** или време за плаж и почивка.Тинос се слави със своите четиридесет красиви и живописни села, които като по чудо не са повлияни от туристическия бизнес. Ще започнем със село **Арнадос**. Тук ще разгледаме манастира Кехровуни от 10-ти век, който е един от най-големите манастири в Гърция. Ако Пиргос е най голямото село, то **Волакс** е най-живописното и е нашата следваща спирка. Продължаваме към **Истерния**. Село което се слави с названието „балкон на Егейско море“, защото гледката от тук към съседните острови е наистина уникална. Ще продължим към **Пиргос**, второто по големина селище след Тинос (Хора). Тук се намира училището за изящни изкуства, музеите Халепа и Панормитон Калитехнон. Връщане в хотела. Плаж. Вечеря. Нощувка.

**4 ден/ остров Тинос**

Закуска. Свободно време за почивка, плаж и разходка. Вечеря. Нощувка.

**5 ден/ остров Тинос – остров Сирос**

Закуска. Свободно време за почивка, плаж и разходка или по желание срещу допълнително заплащане екскурзия до остров Сирос. Връщане в хотела следобяд. Вечеря. Нощувка.

**6 ден/ остров Тинос– остров Миконос – остров Делос**

Закуска. По желание и срещу допълнително заплащане екскурзия до остров Миконос и Делос. В 9:05 ч отпътуване с ферибот за остров Миконос. Акостираме в Миконос и отплаваме за остров Делос. Пристигане на острова – музей, един от най-важните и грандиозни археологически комплекси на Гърция. Отплаване към Миконос. Кратка пешеходна обиколка на столицата. Свободно време за разходка и наслада в прелестния Миконос. В 18:00 часа отплаване за остров Тинос. Вечеря. Нощувка.

**7 ден/ остров Тинос – Рафина – нос Сунион – Халкида**

Закуска. Отпътуване за Рафина. На 60 км. от пристанище Рафина се намира нос Сунион с величествения храм на Посейдон. Днес тази постройка е една от най-често сниманите в Гърция. Отпътуване за Халкида. Настаняване в хотел. Вечеря. Нощувка.

**8 ден/ Халкида – София**

Закуска. Отпътуване за България. Пристигане в София вечерта.

|  |  |  |  |  |  |
| --- | --- | --- | --- | --- | --- |
| **Дати на пътуване** | **На човек в двойна стая** | **Трети възрастен в стая** | **Дете 0 - 11,99 г. с двама възрастни в стая** | **Дете 12 - 17,99 г. с двама възрастни в стая** | **Единична стая** |
| 09.06.2019 | 705 лв. | 640 лв. | 355 лв. | 510 лв. | 870 лв. |
| 23.06.2019 | 705 лв. | 640 лв. | 355 лв. | 510 лв. | 870 лв. |
| 14.07.2019 | 750 лв. | 680 лв. | 370 лв. | 555 лв. | 915 лв. |
| 01.09.2019 | 705 лв. | 640 лв. | 355 лв. | 510 лв. | 870 лв. |
| 22.09.2019 | 705 лв. | 640 лв. | 355 лв. | 510 лв. | 870 лв. |

**Забележка:** От 01.01.2018 в Гърция се въвежда „градска такса“ - за 4\* хотели тя е 3 евро на стая на ден! Таксата се заплаща на рецепцията на хотела, лично от гостите му.

**Пакетните цени включват:** транспорт с лицензиран автобус 3\*\*\*, 5 нощувки със закуски и вечери на о.Тинос в хотел 4\*, шезлонги и чадъри на плажа, 2 попътни нощувки със закуски и вечери, екскурзия до храма на Посейдон нос Сунио, фериботни такси и билети, медицинска застраховка с асистънс на “Bulstrad Life Vienna Insurance Group” за лица до 70 г. покритие 5000 euro, екскурзовод/ водач от фирмата организатор

**Пакетните цени не включват:**

\* градска такса 3,00 евро на ден на стая, заплаща се на место на рецепция.

\* Обиколка на острова – 15 евро;

\* Екскурзия до остров Миконос и остров Делос – 50 евро;

\* Екскурзия до остров Сирос – 20 евро;

\* входна такса на Делос - 12 евро

\* входна такса за храма на Посейдон – 8 евро

\* Доплащане за застраховка на лица от 71 г. до ненавършени 80 г. – 13 лв.

\* разходи от личен характер

**Описание на хотел** Tinos Beach 4\* [www.tinosbeach.gr](https://www.tinosbeach.gr/en/)
Това е първокласен хотел с традиционно обзаведени и много удобни, климатизирани стаи и суитове. Разположен на спокойния югоизточен бряг на острова, този хотел се намира пред плажа Kionia, защитен от "Meltemi" - най-често срещания северен вятър на острова. Хотелът има великолепна гледка към Егейско море. Намира се само на 3 км от оживения град Тинос - столицата на острова - с неговите традиционни сгради и световно известната църква на Светата Дева.

Тинос Бийч Хотел се състои от 4 сгради - централна четири етажна и една три етажна. Тинос Бийч Хотел е комплекс на самия пясъчен плаж, комфортни стаи, ресторант, барове, басейн, интернет, сервиз.

**В стаите:** климатик, вана, сешоар, безплатен Wi - Fi интернет, телефон, сателитна телевизия, мини - бар

в стаите супериор ( срещу допълнително заплащане ), сейф (в стаи Вип - безплатно), мини хладилник, аксесоари за баня, детско легло ( по заявка ), обзаведени балкони.
Ежедневно почистване на стаите, смяна на кърпи и на спално бельо - 3 пъти седмично.
**Плажът** е пясъчен.

**Други:**

**Начин на плащане:** депозит – 30% от пакетната цена при резервация, доплащане – до 20 дни преди отпътуване.

*Мин.бр. туристи за осъществяване на екскурзията:* 35 туристи.

**Срок за уведомяване при недостигнат мин.бр. туристи:** 7 дни преди началната дата.

**Необходими документи:** лична карта / задграничен паспорт; няма визови, санитарни и медицински изисквания; за деца до 18 г,. пътуващи с един или без родител, нотариално заверено пълномощно от единия или двамата родители!

**Забележка:** Туроператорът си запазва правото да прави промени в реда на екскурзиите и часовете им на провеждане по време на програмата

**Възможност за качване от:** София, ШЕЛ Пазарджик; ШЕЛ Драгичево; Дупница (разклон магистрала); магазин МЕТРО Благоевград; OMV Сандански; бензиностанция ПЕТРОЛ Кулата

**Условия за анулация:**

В случай на отказ от пътуването и прекратяване на договора от страна на Потребителя, Туроператорът удържа следните неустойки:

при наличие на повече от 30 дни преди датата на отпътуване – неустойка не се удържа;

от 29-ия до 20 – ия календарни дни преди датата на заминаване се удържа 100% от внесеният депозит;

от 20-ия до 10 - ия календарен ден преди датата на заминаване се удържа 75% от общата цена на организираното пътуване;

под 10 календарни дни се удържа 100% от стойността на организираното пътуване.

**Застраховка „Отмяна от пътуване“:** предоставяме възможност за сключване на допълнителна  застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Стойността на застраховката се изчислява на база крайна дължима сума по договора, като има значение и възрастта на Потребителя. В зависимост от възрастта на туриста стойността на застраховката е между 3% и 8% върху крайната дължима сума по договора за организирано пътуване.

**Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания АЛИАНЦ БЪЛГАРИЯ със застрахователна полица №13160183000000030 /валидна от 31.07.2018 г. до 30.07.2019 г./**

